Diari Oficial de la Generalitat Valenciana


Sumari del DOGV 6285, del 09-06-2010 (2010/6424)

RESOLUCIÓ de 3 de juny de 2010, de la Direcció General d'Administració Autonòmica, per la qual es corregeixen determinats errors advertits en l'annex II de la resolució, per la qual es convoca el Concurs número 46/2010, per a la provisió de llocs de treball de naturalesa funcionarial, grup B, sector administració especial, fisioterapeutes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6285

Data del DOGV
:   09-06-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/6424


Data del document
:   03-06-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 3 de juny de 2010, de la Direcció General d'Administració Autonòmica, per la qual es corregeixen determinats errors advertits en l'annex II de la resolució, per la qual es convoca el Concurs número 46/2010, per a la provisió de llocs de treball de naturalesa funcionarial, grup B, sector administració especial, fisioterapeutes. [2010/6424]  
Per Resolució de la Direcció General d'Administració Autonòmica, de data 3 de maig de 2010, publicada en el DOCV número 6263, de 10 de maig de 2010, es convoca el Concurs número 46/2010, per a la provisió de llocs de treball de naturalesa funcionarial, grup B, sector administració especial, fisioterapeutes.  
Advertit que el lloc de treball número 19250, fisioterapeuta, adscrit al Centre d'Educació Especial Enric Valor de Gandia, es troba vacant i, per error, no va ser inclòs en l'annex II de l'esmentada resolució de convocatòria de concurs.  
I, en conseqüència, d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les atribucions conferides a aquesta Direcció General d'Administració Autonòmica per l'article 14 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
Primer  
Corregir els errors advertits en l'annex de llocs de treball inclosos en la Convocatòria número 46/2010, per a la provisió de llocs de treball de naturalesa funcionarial, grup B, sector administració especial, fisioterapeutes, aprovada per resolució de la Direcció General d'Administració Autonòmica, de data 3 de maig de 2010, i incloure-hi el següent lloc treball:  
Lloc de treball: 19735, fisioterapeuta.  
Conselleria: Educació.  
Centre de destinació: CEE Enric Valor  
Localitat del lloc: Gandia.  
Naturalesa: funcionarial.  
Sector: especial.  
Requisits:  
- Grup B.  
- ATS especialitat Fisioteràpia.  
- Diplomat/ada en Fisioteràpia.  
Complement de destinació: nivell 19.  
Complement específic: E013.  
Forma de provisió: concurs.  
Funcions:   
- Elaborar la programació general del Servei i la memòria d'activitats.  
- Aplicar les tècniques fisioterapèutiques per a la rehabilitació de les funcions motrius.  
- Avaluar el progrés de l'alumne/a.   
- Realitzar l'expedient personal de fisioteràpia.  
- Mantindre al dia l'equipament del Servei, i proposar el quadre de necessitats.  
- Prestar atenció sanitària davant de circumstàncies d'especial necessitat.  
- Atendre les necessitats fisioterapèutiques dels alumnes dels centres de la localitat.   
Segon  
En virtut de la correcció efectuada, s'obri un nou termini de presentació de sol·licituds per al lloc de treball número 19989, que serà de 15 dies hàbils, comptadors des de l'endemà de la publicació de la present Resolució en el Diari Oficial de la Comunitat Valenciana.  
A l'efecte de la seua valoració, es tindran en compte exclusivament els mèrits al·legats, obtinguts i acreditats abans de finalitzar el termini de presentació de sol·licituds, assenyalat en la resolució de la Direcció General d'Administració Autonòmica, per la qual es va convocar el Concurs 46/2010, publicada en el Diari Oficial de la Comunitat Valenciana número 6263, de 10 de maig de 2010.  
Els qui, havent presentat sol·licitud de participació en el concurs, vag  
 en a sol·licitar el lloc de treball ara inclòs, únicament han de presentar el full de sol·licitud de destinacions, amb la inclusió d'aquest en l'orde de preferència elegit, sense que puga presentar-se documentació addicional relativa a mèrits diferents dels acreditats, juntament amb la sol·licitud de participació ja presentada.   
Contra la present resolució, que esgota la via administrativa, podrà interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, les persones interessades podran interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador de l'endemà de la seua publicació.   
València, 3 de juny de 2010.- La directora general d'Administració Autonòmica: Carmela Cots Soler.